DS «Besseggen»s forlis

DS «Besseggens» forlis fant sted da dampskipet «Besseggen» av Skien ble rent isenk av det franske passasjerskipet SS «Paris» natt til 15. oktober 1927 da det norske skipet lå til kai i New Yorks havn.

«Besseggen» var ankommet New York den 2. oktober med en sukkerlast fra Cuba. Det ble liggende til kai i påvente av at lasten skulle bli solgt. Skipets kaptein var Ludvig Hassel. Det norske skipet sank elleve minutter etter at det var blitt truffet av «Paris». Seks av det norske mannskapet omkom i ulykken. De resterende medlemmene av det norske mannskapet på 30, inkludert kapteinen, havnet i vannet, men ble reddet ombord i båter som kom til unnsetning. Også kaptein Hassels kone og fire år gamle sønn hadde vært  ombord i «Besseggen»; begge ble reddet opp av vannet og overlevde forliset.

DS «Besseggen» tilhørte Jens Folkman (1875–1948) fra Skien. Etter ulykken i New York i 1927 ble vraket av «Besseggen» kondemnert og hugget opp.

Referanser 

Forlis i Nord-Amerika
Sjøulykker i 1927
Norske dampskip
Norske lasteskip